



# MINISTERUL FINANŢELOR

**Agenţia Naţională de Administrare Fiscală**

Direcţia Generală Regională a Finanţelor Publice Galaţi

Administraţia Judeţeană a Finanţelor Publice Buzău

Str. Constantin Garoflid, nr.7

Tel :  0238 720570

Fax : 0238 721 877

**INFORMARE**

**privind gradul de realizare a programului de venituri bugetare**

**pe primul semestru al anului 2021**

**la nivelul judeţului Buzău**

În anul 2021, Administraţia Judeţeană a Finanţelor Publice Buzău , în vederea realizării programului de încasări venituri bugetare , are următoarele obiective care derivă din Strategia ANAF 2021-2024 :

* creşterea eficienţei colectării;
* îmbunătăţirea relaţiei cu contribuabilii;
* măsuri de prevenire și combatere a evaziunii fiscale;
* simplificarea procedurilor de administrare fiscală pentru susţinerea conformării voluntare la declararea obligaţiilor fiscale;
* sprijinirea conformării la plata obligațiilor fiscale;
* poziționarea AJFP Buzău ca o entitate eficientă și transparentă.

Rezultatele activităţii desfăşurate de Administraţia Judeţeană a Finanţelor Publice Buzău, pe semestrul I 2021, sunt reflectate de indicaţorii de performanţă realizaţi, în raport cu cei stabiliţi de ANAF.

Prezentam principali indicatori de performanţa:

* *Gradul de realizare a programului de încasari venituri bugetare (valori nete)* a fost realizat în procent de 106,75%;
* *Gradul de depunere voluntară a declaraţiilor fiscale*, *pe tipuri de impozite* a fost realizat în procent de 90,23%;
* *Gradul de conformare voluntară la plata obligaţiilor fiscale (valoric), inclusiv plăţi parţiale* a fost realizat în procent de 82,27% ;
* *Numărul de inspecţii efectuate de un inspector la contribuabili persoane juridice în semestrul I 2020* a fost de 3,43 , iar la *persoane fizice la 6,88* ;
* *Sume stabilite suplimentar pe un inspector, urmare inspectiilor fiscale la contribuabili persoane juridice* a fost în valoare de 240.318 lei/inspector iar la *persoane fizice* 191.472 lei/inspector.

Prin activitatea desfăşurată de cele patru structuri de colectare : Buzău, Rm. Sărat , Pătârlagele şi Pogoanele, sunt administrate obligaţiile fiscale pentru 23.861 contribuabili persoane juridice şi 16.129 contribuabili persoane fizice, iar prin intermediul Activităţii de Inspecţie Fiscală se asigură întărirea disciplinei fiscale.

 Programul de încasări venituri bugetare în semestrul I 2021, a fost realizat în procent de 106,75% , veniturile realizate fiind în sumă de 1.089,56 mil. lei , faţă de un program de încasări de 1.020,70 mil.lei, depăsirea de 6,75 % reprezentând o sumă suplimentară de 68,86 mil. lei.

În structură, pe bugete, situaţia privind realizarea veniturilor comparativ cu programul de încasări, se prezintă astfel:

 - mil. lei –

|  |  |
| --- | --- |
| INDICATORI | Realizare program semestrul I 2021 |
| Program incasari | Realizari  | Grad realizare program |
| Bugetul de stat | 435,75 | 466,83 | 107,13% |
| Bugetul asigurarilor sociale de stat | 393,97 | 424,71 | 107,80% |
| Bugetul fondului national unic de asigurari de sanatate | 177,93 | 183,44 | 103,10% |
| Bugetul asigurarilor sociale pentru somaj | 13,05 | 14,58 | 111,72% |
| ***TOTAL BUGET CONSOLIDAT EXCLUSIV VAMA*** | ***1.020,70*** | ***1.089,56*** | ***106,75%*** |

 Structura încasării veniturilor bugetare, pe categorii de bugete, la 30.06.2021 se prezintă grafic, astfel:



Având în vedere faptul că cele mai mari încasări sunt la bugetul de stat , respectiv 42,85% din totalul încasărilor , prezentăm principalele surse de provenienţă:

* mil. lei-

|  |  |
| --- | --- |
| INDICATORI | Realizare program semestrul I 2021 |
| Program incasari | Realizari  | Grad realizare program |
| **Bugetul de stat** | **435,75** | **466,83** | ***107,13%*** |
| impozit profit | 42,65 | 50,52 | ***118,45%*** |
| impozit venit | 132,70 | 136,98 | ***103,23%*** |
| TVA | 138,88 | 154,19 | ***111,02%*** |
| accize | 0,02 | 0,08 | ***400,00%*** |
| rest venituri | 121,50 | 125,06 | ***102,93%*** |

În cadrul bugetului de stat ponderea cea mai mare a încasărilor a fost la impozitul pe venit şi la TVA , acestea reprezentând 62,37% din totalul realizărilor.

Structura bugetului de stat pe surse de provenienţă în semestrul I 2021, se prezintă grafic, astfel:



Evoluţia lunară a încasărilor nete la bugetul general consolidat în semestrul I 2021 se prezintă astfel:

~mil. lei~

|  |  |
| --- | --- |
| INDICATORI | SEMESTRUL I 2021 |
|
| Ianuarie | Februarie | Martie | Aprilie | Mai | Iunie |
| PROGRAM | 192,81 | 162,20 | 173,91 | 161,10 | 173,93 | 156,75 |
|  REALIZAT | 192,81 | 162,21 | 184,86 | 187,91 | 186,03 | 175,74 |
| Grad realizare | 100,00% | 100,01% | 106,30% | 116,64% | 106,96% | 112,12% |

Comparativ cu realizările semestrului I 2020 încasarile din primele 6 luni ale anului 2021 au crescut cu 20,88%. Situaţia se prezintă astfel:

 - mil .lei-

|  |  |
| --- | --- |
| INDICATORI | Realizari semestrul I  2021/2020 |
| Realizari semestrul I 2020 | Realizari semestrul I 2021 | % 2021/2020 |
| Bugetul de stat | 360,49 | 466,83 | ***129,50%*** |
| Bugetul asigurarilor sociale de stat | 365,84 | 424,71 | ***116,10%*** |
| Bugetul fondului national unic de asigurari de sanatate  | 162,66 | 183,44 | ***112,78%*** |
| Bugetul asigurarilor sociale pentru somaj | 12,37 | 14,58 | ***117,87%*** |
| ***TOTAL***  | ***901,35*** | ***1.089,56*** | ***120,88%*** |

**Sumele încasate la bugetul general consolidat sunt influnţate de următoarele:**

1. sumele declarate de către contribuabili :

 mil. lei

|  |  |  |
| --- | --- | --- |
|  | 2021 | total semestrul I 2021 |
| ianuarie | februarie | martie | aprilie | mai | iunie |
|  Sume declarate | 205,07 | 155,19 | 193,52 | 198,45 | 169,26 | 170,34 | 1.091,83 |
| Autocompensări | 7,61 | 3,44 | 15,72 | 5,34 | 5,56 | 5,76 | 4,43 |
| Declarat soc. în insolvenţă | 1,32 | 0,85 | 0,75 | 0,81 | 0,74 | 0,69 | 5,17 |
| **Sume declarate valori nete (rd.1-rd.2-rd.3** | 196,15 | 150,90 | 177,04 | 192,30 | 162,95 | 163,88 | 1.043,23 |

b) măsurile de executare silită întreprinse în semestrul I 2021:

* au fost comunicate un număr de 40.012 somaţii către operatorii economici cu datorii la bugetul general consolidat, în valoare totala de 579,45 mil. lei;
* au fost înfiinţate 5.412 popriri asupra disponibilităţilor din conturile bancare pentru suma de 441,58 mil. lei.
* au fost instituite 2.475 popriri la terţi pentru suma totală de 34,21 mil. lei.
* au fost înfiinţate un numar de 13 sechestre asupra bunurilor mobile în valoare de 1,21 mil. lei.
* au fost instituite un număr de 7 sechestre asupra bunurilor imobile în sumă de 3,10 mil. lei.

 Din valorificarea măsurilor de executare silită aplicate, la finele semestrului I 2021 au rezultat încasări în cuantum de **70,27 mil. lei**.

 c) facilităţile fiscale acordate în semestrul I 2021, ca urmare a măsurilor de susţinere a contribuabililor , care s-au confruntat cu lipsa lichidităților cu efecte asupra solvabilității .

 Aceste măsuri au inclus:

* eșalonarea la plată în formă simplificată(OUG 181/2020) pentru un număr de 820 de agenţi economici;
* amânarea la plată şi anularea dobânzilor și penalităților (OUG 69/2020) pentru 647 de agenţi economici;
* eşalonarea la plată conform Legii 207/2015 privind Codul de procedură fiscală pentru un număr de 33 de contribuabili. La data de 30.06.2021, la nivelul AJFP Buzău erau în derulare un număr de 173 eşalonări la plată a obligaţiilor fiscale.

d) activităţile de inspecţie fiscală

În semestrul I 2021, inspecţia fiscală s-a axat pe verificarea activităţii contribuabililor cu risc fiscal mare şi pentru soluţionarea deconturilor negative cu opţiune de rambursare , astfel:

* s-au efectuat 211 verificări la operatorii, din care:
* 175 inspecţii fiscale ;
* 36 controale inopinate.
* au fost stabilite obligaţii de plată suplimentare în valoare totală de 9,99 mil. lei (8,46 mil. lei la contribuabili persoane juridice şi 1,53 mil. lei la contribuabili persoane fizice);
* au fost înaintate organelor de urmărire penală 2 sesizări, pentru un prejudiciu total de 2,01 mil. lei;
* au fost instituite 14 măsuri asigurătorii în valoare totală de 4,37 mil. lei;
* la contribuabilii care au înregistrat pierdere fiscală, în semestrul I 2021 s-a stabilit o diminuare de pierdere fiscală în valoare totală de 5,36 mil. lei.

În concluzie, în semestrul I 2021, prin activităţile desfăşurate , AJFP Buzău a depăşit programul de încasări venituri bugetare repartizat de ANAF , cu 6,75% , ceea ce reprezintă o sumă suplimentară de 68,86 mil.lei.

Activităţile desfăşurate de Administraţia Judeţenă a Finanţelor Publice Buzău au ca scop permanent colectarea şi administrarea eficientă a impozitelor, taxelor, contribuţiilor şi a altor sume datorate bugetului general consolidat.

**Nevoi şi dificultăţi întâmpinate în activitatea A.J.F.P.Buzău**

Această perioadă, caracterizată prin provocări fără precedent pe plan mondial determinată de pandemia de Covid-19 , a influenţat pe lângă mediul economic şi social şi activitatea instituţiei noastre.

În vederea prevenirii răspândirii virusului Covid-19, A.N.A.F. a dispus ca în această perioadă, un procent de până la 70% dintre salariaţi să-şi desfăşoare activitatea în regim de muncă la domiciliu.

Principala problemă cu care ne-am confruntat a fost efortul depus pentru asigurarea continuităţii activităţii, prin prestarea unui serviciu public de calitate în acelaşi timp cu asigurarea protecţiei, securităţii şi sănătăţii personalului A.J.F.P. Buzău cât şi a contribuabililor.

**Măsuri propuse pentru îmbunătăţirea activităţii**

**A.J.F.P. Buzău**

Măsurile propuse de către Administraţia Judeţeană a Finanţelor Publice Buzău pentru perioada următoare vor fi în concordanţă cu obiectivele şi măsurile stabilite de către A.N.A.F..

Obiectivele pentru perioada următoare sunt:

-îmbunătăţirea serviciilor oferite , prin dezvoltarea unei relaţii de parteneriat cu contribuabilii pentru serviciile prestate;

-digitalizarea activităţii;

-prevenirea şi combaterea evaziunii fiscale;

-eficientizarea colectării veniturilor la bugetul general consolidat prin îndeplinirea tuturor indicatorilor de performanţă.

Principalele măsuri propuse pentru îmbunătăţirea activităţii se vor axa pe următoarele:

-în contextul procesului de digitalizare se va continua dezvoltarea următoarelor proiecte:

* sistemul de poprire electronică;
* simplificarea fişei analitice pe plătitor în cazul persoanelor juridice;
* identificarea vizuală on-line, în vederea înrolării de la distanţă în SPV;
* programarea on-line pentru asistenţă a contribuabililor la sediul unităţilor fiscale;
* mediatizarea utilizării Spaţiului Privat Virtual.

-gestionarea eficientă a resurselor umane prin asigurarea permanentă a pregătirii profesionale;

 -îmbunătăţirea comunicării cu contribuabilii şi migrarea acestei comunicări către mediul electronic , dezvoltând permanent o relaţie corectă şi transparentă cu cetăţenii;

 -continuarea măsurilor pentru asigurarea protecţiei, securităţii şi sănătăţii personalului A.J.F.P.Buzău , cât şi a contribuabililor;

 -îmbunătăţirea capacităţii de lucru la distanţă a personalului.

În continuare, dorim ca A.J.F.P.Buzău să fie o administraţie fiscală eficientă , capabilă să răspundă provocărilor şi care să ofere servicii publice de calitate, un mediu corect tuturor categoriilor de contribuabili.

Cu deosebită consideraţie,

Şef administraţie

Viorica POSEA

Document care contine date cu caracter personal protejate de prevederile Regulamentului (UE) 2016/679